

**ОБЩИНА ТРЯВНА**

**ОБЯВЯВА ПОДБОР**

**ПО ДОКУМЕНТИ И СЪБЕСЕДВАНЕ/ИНТЕРВЮ/ ЗА ДЛЪЖНОСТТА**

 **СПЕЦИАЛИСТ „СТРОИТЕЛСТВО И КОМУНИКАЦИЯ“ В ДИРЕКЦИЯ „ТЕРИТОРИАЛНО И СЕЛИЩНО УСТРОЙСТВО“**

**/ДО ЗАВРЪЩАНЕ НА ТИТУЛЯРА/**

**КРАТКО ОПИСАНИЕ НА ДЛЪЖНОСТТА ПО ДЛЪЖНОСТНА ХАРАКТЕРИСТИКА:**

Организира и контролира дейността по ремонта и поддръжката на уличните настилки и инженерната инфраструктура на територията на общината.

Преценява размера на средствата, необходими за текущото им поддържане и капитален ремонт, осъществяващ нормалното им функциониране, като изготвя списък на необходимите средства и контролира правилното изразходване на отпуснатите средства.

Взима участие в подготовката на КСС и отчитане на извършени ремонти на общински сгради, детски градини, училища, читалища и други обществени обекти на територията на общината, съвместно с други колеги и директор дирекция.

Упражнява ежедневен контрол върху качеството на изпълнените ремонтни работи и качеството на влаганите строителни материали по съответните обекти, като съблюдава те да са в съответствие с нормативните документ.

Контролира изпълнителите на договорите за обществени поръчки при съставянето на изискващите се актове и протоколи. Осигурява съдействието на изпълнителите за своевременното разглеждане и решаване на възникналите в процеса на работа въпроси.

Организира и контролира дейността по зимното поддържане на общинската пътна мрежа.

Работи по проблеми с писма, заявления, сигнали и други преписки.

**МИНИМАЛНИ ИЗИСКВАНИЯ ЗА ЗАЕМАНЕ НА ДЛЪЖНОСТТА:**

Образователна степен: Средно;

Професионален опит: Не се изисква;

Професионална област: Строителство;

Допълнителни изисквания: Компютърна грамотност.

**НЕОБХОДИМИ ДОКУМЕНТИ:**

- Заявление за участие в подбора;

- Автобиография /CV/;

- Копие от диплома за завършено образование;

- Копие от други документи, доказващи допълнителен професионален опит и компетентности.

**СРОК И МЯСТО НА ПОДАВАНЕ НА ДОКУМЕНТИТЕ:**

Документите за участие в подбора се представят в срок до 17:00 часа на 17.01.2020 г. на адрес: гр. Трявна,

ул. “Ангел Кънчев“ № 21, Информация/Деловодство, ет. I-ви в сградата на Община Трявна.

**НАЧИН НА ПРОВЕЖДАНЕ НА ПОДБОРА:**

Подборът протича в два етапа:

I – Проверка за съответствието на представените документи с обявените изисквания:

II – Събеседване/интервю/, включващо проверка на компютърната грамотност.

До по-нататъшно участие в процедурата по подбор не се допускат лица, които не са представили всички необходими документи в срок или представените документи не удостоверяват изпълнението на изискванията.

Списъците на допуснатите и недопуснатите до събеседване/интервю/ кандидати, както и датата, часът и мястото на провеждане на събеседването/интервюто/ се обявяват на интернет страницата на Община Трявна и на таблото за обяви и съобщения на първи етаж в сградата на Община Трявна.